ટ્ર્મ્પના ટ્વીટ બાદ પાકિસ્તાની મીડિયામાં શું છે ચર્ચા?\nડોનાલ્ડ ટ્રમ્પના નિવેદન પર પાકિસ્તાનની સરકારે કડક વિરોધ દર્શાવ્યો છે. તો આ તરફ પાકિસ્તાની મીડિયામાં પણ આ અંગે પ્રતિક્રિયાઓ જોવા મળી રહી છે. 

ઉર્દૂ મીડિયાએ ડોનાલ્ડ ટ્રમ્પના નિવેદન પર ચિંતા વ્યક્ત કરી છે.

નવા વર્ષના પ્રથમ દિવસે જ ટ્રમ્પે ટ્વીટ કર્યું હતું, "અમેરિકાએ છેલ્લા 15 વર્ષોમાં પાકિસ્તાનને 33 અબજ ડોલર કરતા પણ વધારે મદદ કરી છે." 

"તેના બદલામાં પાકિસ્તાને અમેરિકાના નેતાઓ મૂર્ખ છે એમ માનીને જૂઠ અને છળ સિવાય બીજું કંઈ આપ્યું નથી."

તમને આ પણ વાંચવું ગમશે

"અમે અફઘાનિસ્તાનના જે આતંકીઓને શોધી રહ્યા છીએ, તેમને પાકિસ્તાને આશરો આપ્યો છે. બસ, હવે નહીં."

ડોનાલ્ડ ટ્રમ્પના ટ્વીટ મામલે ઉર્દૂ ટીવી પર ખૂબ ચર્ચાઓ ચાલી. તેમાં જોવા મળ્યું કે વિશ્લેષકો માને છે કે ટ્રમ્પનું આ ટ્વીટ અમેરિકાની નવી પૉલિસીમાં પરિવર્તિત થઈ શકે છે. 

સમાચારપત્રોમાં છપાયેલા રિપોર્ટ અનુસાર પાકિસ્તાન ફરી અમેરિકા સાથે પોતાના સંબંધોની સમીક્ષા કરી કડક વલણ અપનાવી શકે છે. 

રિપોર્ટમાં જણાવ્યા અનુસાર, પાકિસ્તાન રાજકીય જૂથ સમક્ષ આતંકવાદ વિરોધી યુદ્ધમાં પોતાના ત્યાગ અને ભોગને પ્રકાશિત કરશે. 

અને જો અમેરિકા પાકિસ્તાનને આપવામાં આવતી મદદ ઘટાડે છે અથવા તો રોકે છે, તો પાકિસ્તાન અમેરિકા સાથે પોતાના સંબંધો પર ફરી નજર ફેરવશે.

પાકિસ્તાનના વિદેશ વિભાગે અમેરિકી રાજદૂત ડેવિડ હેલને સમન્સ પાઠવ્યા છે અને ટ્રમ્પના ટ્વીટ મામલે વિરોધ વ્યક્ત કર્યો છે. 

અમેરિકાની વિદેશનીતિમાં ધરખમ ફેરફાર

ટીવી એન્કર મોહમ્મદ જુનૈદે પાકિસ્તાનના વિદેશ મંત્રી ખ્વાજા આસિફ સાથે ટ્રમ્પના ટ્વીટ મામલે વાત કરી હતી. 

ખ્વાજા આસિફે આ વાતચીતમાં જણાવ્યું હતું કે અમેરિકાએ પાકિસ્તાનને કોઈ મદદ નથી કરી અને પાકિસ્તાનને અમેરિકાની મદદથી જરૂર પણ નથી. 

'જિઓ ટીવી' પર પ્રસારિત થનારા કાર્યક્રમ "આજ શાહઝેબ ખાનઝાદા કે સાથ"માં ખ્વાજા આસિફે કહ્યું હતું કે પાકિસ્તાને અમેરિકાને સેવાઓ આપી હતી તેના બદલામાં અમેરિકાએ તેને ફંડ આપ્યું હતું. 

પાકિસ્તાની પત્રકાર તલત હુસૈને આ જ કાર્યક્રમમાં જણાવ્યું હતું કે આ ધમકીઓ કોઈ નવી વાત નથી, પણ હવે એવું લાગે છે કે અમેરિકા આ ધમકીઓને પૉલિસી તરીકે દર્શાવી રહ્યું છે. 

તેમણે વધુમાં ઉમેર્યું કે આ વાત પાછળ કોઈ યોજના ચાલી રહી હોય તેમ લાગી રહ્યું છે કેમ કે નવા વર્ષના પ્રારંભ પર જ આ ટ્રમ્પનું પહેલું ટ્વીટ હતું. 

"દુનિયા કમરાન ખાન કે સાથ" નામના કાર્યક્રમમાં ટીવી એન્કર મસૂદ રઝાએ પણ એ વાત પર ધ્યાન...\n\ntl;dr:
અમેરિકાના રાષ્ટ્રપતિ ડોનાલ્ડ ટ્રમ્પે સોમવાર (1 જાન્યુઆરી, 2018)ના રોજ પાકિસ્તાનને અપાતી નાણાકીય મદદને મૂર્ખતાપૂર્ણ નિર્ણય ગણાવ્યો હતો.